Ei huvita, ei jaksa – Alituinen alakulo voi olla oire sairaudesta, josta moni kärsii tietämättään, kertoo psykiatrian professori

”Moni oireista kärsivä ajattelee, että tämä on osa minun persoonaani, en minä ole ansainnut apua”, kertoo psykiatrian professori Hasse Karlsson.

Ei huvita, ei haluta, ei jaksa. Ei kiinnosta. Ei minusta ole. Masentaa.

Jokaisesta tuntuu joskus tältä. Mutta jos alakulo ja matala kuva itsestä on jatkunut yli kaksi vuotta, kyseessä on todennäköisesti sairaudeksi luokiteltava tila: pitkäaikainen lievä masennus eli dystymia, kertoo integratiivisen neurotieteen ja psykiatrian professori Hasse Karlsson.